Sveitsin liikennemuseo

Sveitsin liikennemuseo (, ) on Luzernissa Vierwaldstätterseen rannalla sijaitseva, liikennettä laajasti esittelevä museo. Se on Sveitsin suosituin museo (497 000 kävijää vuonna 2015).

Museo on avattu vuonna 1959. Se koostuu viidestä pysyvästä näyttelyosastosta: raide-, maantie- ja vesiliikenne sekä köysiradat ja ilmailu. Lisäksi alueella on muun muassa elokuvateatteri, planetaario ja kongressikeskus sekä vaihtuvia näyttelyitä. Museon yhteydessä on luzernilaiselle taiteilijalle Hans Ernille omistettu museo.

Liikennemuseon liikevaihto oli vuonna 2015 noin 21 milj. Sfr. Lipputulot olivat 8,3 milj. Sfr ja julkinen tuki 3,1 milj. Sfr. Loppuosa koostui lähinnä jäsen- ja kannatusmaksuista sekä mainos- ja tukituloista. Museo työllisti 199 henkilöä.

Lähteet

Aiheesta muualla 

 Sveitsin liikenne
 Sveitsin nähtävyydet
 Luzern
 Liikennemuseot